Ene-Reet Veiper
Ene-Reet Veiper (sünninimi Ene-Reet Maremäe; sündinud 13. märtsil 1935) on eesti ajakirjanik ja sportlane. 1951. aastal võitis ta NSV Liidu noorte meistrivõistlustel võrkpallis Eesti naiskonnas pronksmedali. Ta lõpetas 1957. aastal Tartu Riikliku Ülikooli eesti filoloogia ajakirjanduse eriharu esimese lennu. Ta oli kuni 2019. aastani ajalehe Elukaar peatoimetaja. Aastatel 1997–2015 oli ta Vanurite Eneseabi- ja Nõustamisühingu juhatuse liige.